Referat af forældremøde med valg til bestyrelsen  
4. april 2024 kl 17:30-19  
Stenløse Kulturhus

**Præsentation af bestyrelsen**

Bestyrelsesmedlemmerne præsenterer sig.

**Beretning om årets gang v/leder Anita:**

* Anita fortæller, at hvis alt falder på plads, kan vi snart præsentere en ny souschef i Karmsten pr. 1.5.24. Medarbejderen bliver tilknyttet en stue i børnehaven og vil derudover have ledelsesdage med Anita. Anita holder forældre.

Anita har stort fokus på ledelsessamarbejdet; sikre tydelig kommunikation og gennemsigtighed samt strategisk ledelsesform – internt og eksternt. Ledelsen skal indgå i et tæt ledelsessamarbejde, hvor der er fokus på faglig kvalitet og udvikling; understøtte personalets arbejde.

Ligeledes arbejdes der målrettet med fortsat at sikre et godt psykisk og fysisk arbejdsmiljø, hvor medarbejderne har indflydelse, kan følge med i Trioens arbejde (trioen består af tillidsrepræsentant, arbejdsmiljørepræsentant samt ledelsen) samt deltager aktivt og under ansvar for eget samt hinandens arbejdsmiljø.

* Vi havde et anmeldt i 2022 og uanmeldt tilsyn i start 2024 og ud fra observationerne der var gjort i disse har ledelsen og medarbejderne justeret i praksis. Vi evaluerer praksis løbende; særligt den nye praksis i børnehaven, hvor storebørnsgruppen er en integreret del af stuerne, men laver særskilte aktiviteter to gange om ugen.
* Der er foretaget en evaluering af den nye storebørnsgruppestruktur; det fungerer rigtig godt med at storegruppen samles to gange om ugen, hvor de benytter lokalområdet, som læringsrum én dag om ugen samt arbejder hjemme én dag om ugen. Ved at børnene også indgår i praksis på stuerne de øvrige tidspunkter i ugens løb, får personalet mulighed for at skabe forskellige rammer for arbejdet med børnenes sociale samt alsidige udvikling. Børnene skal ikke kun forholde sig til jævnaldrende, men indgår i samspil med de mindre børn også. Personalet så tydeligt en børnegruppe, som igennem det sidste år udviklede sig meget rent socialt med forståelse for sociale spilleregler, indgik som rollemodeller for de mindre børn samt en større grad af forståelse for konflikthåndtering – selvfølgelig i samarbejde med personalet. Set i lyset af skolernes tilbagemelding om et behov for, at daginstitutionerne fokuserer mere på udvikling af børnenes sociale udvikling og mindre på den faglige udvikling, vurderes denne praksis mere optimalt. Hvorvidt storebørngruppens samlede tid udvides i den sidste periode af processen, tages op til vurdering til næste år. I år havde det ikke den store effekt hos børnene, men skabte nærmest mere forvirring hos børnene, men personalet vil tage udgangspunkt.

Der er møde for forældrene i storebørnsgruppen d. 29. maj, hvor ovenstående punkter uddybes samt personalet gennemgår den overordnede plan og målsætning for 2024/2025. Ved mødet deltager de ansvarlige i storebørnsgruppen Kimmie og Maria samt Anita fra ledelsen.

* Vi opfordrer endnu en gang til at forældre melder sit barn syg/fri i så god tid som muligt, så vi kan bruge ressourcerne bedst muligt. Vikarbudgettet skal overholdes, så vi kan benytte vores ressourcer hensigtsmæssigt og tiltænkt, fx i forhold til renovering og vedligeholdelse af Karmstens faciliteter og inventar.
* Vi vil rigtig gerne bruge jer forældres kompetencer og interesser i praksis; fx hvis man er særligt god til noget, hvor man kan give en ekstra hånd med i Karmsten til glæde for alle vores børn. Eller hvis man vil komme og vise/gøre noget med børnene som et indslag i praksis.

**Beretning om årets gang v/formand Lene**

* Bestyrelsen har et økonomisk ansvar for institutionen og tager arbejdet meget seriøst.
* Bestyrelsen er lederens sparringspartner, og ved bestyrelsesmøder drøftes stort og småt.
* Bestyrelsen har udarbejdet en vedligeholdelsesplan ud fra behov og mangler i institutionen.
* Vi benytter LDD som hjælp til alt det, vi ikke har kompetencerne til at gøre, fx det dybere arbejde med budgetter og regnskaber, lønforhandlinger ved ansættelse af fx ny leder, souschef.
* Bestyrelsen består af 5-7 medlemmer der alle er forældre i institutionen og holder bestyrelsesmøder en gang hver anden måned. Ved møderne deltager også to medarbejderrepræsentanter (en fra vuggestuen og en fra børnehaven).
* Bestyrelsen deltager også i sommerfesten og er medarrangør på denne begivenhed.
* Kommunikationsveje i Karmsten:  
  Forældre -> Personale på stuen -> Ledelse -> Skriftlig henvendelse til bestyrelsesformanden.
* Vores interesse i arbejdet handler særligt om at vi er forældre til børn i institutionen og derfor ønsker at sikre en god institution. Vores arbejde involverer ikke personsager i institutionen på hverken medarbejderplan eller børneniveau!

**Hvad har primært fyldt i bestyrelsens arbejde i 2023:**

* Vi har ansat ny leder Anita, da tidligere leder sagde op.
* Vikarer i Karmsten;  
  Vi bruger vikarer for at sikre en fin normering på stuerne (for at sikre god trivsel blandt børn og personale). Det budget er skredet i 2023 og der er lagt en plan for vikarforbruget i 2024 for at sænke forbruget på denne post. Vikarbudgettet for 2024 er opjusteret for at ramme et mere realistisk budget.
* Minimumsnormeringer: Vi har brugt meget tid på at finde en vej til at ramme BUPLs minimumsnormeringer (1:3 vg og 1:6 bh) men har manglet hjælpen til at beregne disse på korrekt vis, da der er forskel på at være offentlig institution og en privat institution. Børne- unge ministeriet besluttede slut 2023, at minimumsnormeringerne først skal være gældende for private daginstitutioner fra 2025, da der mangler konkrete retningslinjer for hvordan, de private daginstitutioner skal beregne minimumsnormeringerne. Vi afventer fortsat disse retningslinjer, så vi kan melde mere ud om hvordan minimumsnormeringerne vil blive realiseret i Karmsten.

**Regnskab 2023**

* Vi forventer årets resultat står til at blive med et underskud på cirka -141.000 kr.
* Dette primært grundet merforbrug på vikarer.
* Bestyrelsen har ikke skrevet under på regnskab 2023 endnu, da vi fortsat har nogle hensættelser at tage stilling til om vi ønsker at bruge i 2023 eller overføre til 2024.

**Valg til bestyrelsen**

Stine Spangenberg (på genvalg)  
Lasse Hvalsum (på genvalg)  
Christoffer Hvalsum (på genvalg)  
Christopher Sorring stiller op.

Alle 4 vælges ind for en 2-årig periode.

Derudover består bestyrelsen af følgende medlemmer valgt for en toårig periode i 2023:   
Lene Flyger Lindholm  
Benjamin Damhus  
Katja Løff Otzen

Sandra Radmer stiller op som suppleant og vælges ind for en 1-årig periode.

**Bestyrelsen konstituerer sig:**

Formand: Lene Flyger Lindholm  
Næstformand: Benjamin Damhus